proxectonos/corpus_dominio_legal_administrativo_tmp huggingface dataset:
RESOLUCIÓN do 15 de setembro de 2022 pola que se concede a mención de excelencia a titulacións universitarias oficiais de máster impartidas polas universidades do Sistema universitario de Galicia no curso académico 2021/22.
Consellería de Cultura, Educación, Formación Profesional e Universidades — III. Outras disposicións — 23/09/2022

Con data do 24 de marzo de 2022, publicouse no Diario Oficial de Galicia a Orde do 14 de marzo de 2022 pola que se establecen as bases reguladoras e se procede á convocatoria para a concesión de mención de excelencia a titulacións universitarias oficiais de máster impartidas polas universidades do Sistema universitario de Galicia no curso académico 2021/22.
Rematado o prazo para a entrega da documentación necesaria para a tramitación do procedemento establecido no artigo 5 da orde de convocatoria, foron analizadas as solicitudes pola Comisión Avaliadora prevista no artigo 8 da citada orde.
Tendo en conta o anteriormente exposto, e atendendo á proposta de resolución da Secretaría Xeral de Universidades, esta consellería
Primeiro. Concederlles a mención de máster universitario excelente da Xunta de Galicia ás titulacións universitarias oficiais de máster impartidas polas universidades do Sistema universitario de Galicia no curso académico 2021/22, que se relacionan no anexo I desta orde.
Segundo. As universidades responsables dos títulos comprométense a manter os requisitos que deron lugar á obtención da puntuación mínima para acadar a mención de máster universitario excelente da Xunta de Galicia.
Así mesmo, os responsables dos títulos comprométense a incluír as medidas e modificacións necesarias, segundo o procedemento establecido para a modificación de títulos universitarios, derivadas do compromiso de inclusión dun módulo vinculado directamente cunha formación en emprendemento e autoemprego, establecida no artigo 9, epígrafe f).
Terceiro. Contra esta resolución, que esgota a vía administrativa, as universidades poderán interpoñer recurso potestativo de reposición, ante o conselleiro de Cultura, Educación, Formación Profesional e Universidades, no prazo dun mes contado a partir do día seguinte ao da publicación da resolución no DOG, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente o recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 15 de setembro de 2022
RESOLUCIÓN do 29 de setembro de 2022, da Secretaría Xeral Técnica da Consellería do Mar, pola que se modifican a Resolución do 5 de maio de 2022 e a Resolución do 5 de setembro de 2022 e se dá publicidade dun convenio de colaboración e dunha addenda a un convenio de colaboración que foron subscritos no primeiro e no segundo cuadrimestres do ano 2022.
Consellería do Mar — III. Outras disposicións — 06/10/2022

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
Mediante a Resolución do 5 de maio de 2022, da Secretaría Xeral Técnica da Consellería do Mar, deuse publicidade da relación de convenios subscritos no primeiro cuadrimestre do ano 2022 (DOG do 13 de maio), relación na cal non se incluíu un convenio subscrito nese período, e mediante a Resolución do 5 de setembro de 2022, da Secretaría Xeral Técnica da Consellería do Mar, deuse publicidade da relación de convenios subscritos no segundo cuadrimestre do ano 2022 (DOG do 19 de setembro), na cal non se incluíu unha addenda a un convenio subscrita nese período.
En consecuencia, e para dar cumprimento a esa obriga,
Artigo único
Dar publicidade da relación dun convenio e dunha addenda a un convenio que foron subscritos pola Consellería do Mar, no primeiro e no segundo cuadrimestres de 2022, respectivamente, e que se incorporan no anexo a esta resolución.
Santiago de Compostela, 29 de setembro de 2022
RESOLUCIÓN do 23 de setembro de 2022 pola que se modifica a Resolución do 17 de xuño de 2022 pola que se regula o procedemento para a concesión das axudas para a subministración de froitas frescas, castañas e leite líquido de consumo ao alumnado de centros escolares, e se convocan para o curso escolar 2022/23 (códigos de procedemento MR265B e MR265C).
Fondo Galego de Garantía Agraria — III. Outras disposicións — 06/10/2022

A Resolución do 17 de xuño de 2022 (DOG nº 126, do 4 de xullo) estableceu o procedemento para a concesión das axudas para a subministración de froitas frescas, castañas e leite líquido de consumo ao alumnado de centros escolares e a convocatoria para o curso escolar 2022-2023 (códigos de procedemento MR265B e MR265C).
Como consecuencia da misión comunitaria UMB/2019/001 que se realizou en Cataluña en xuño de 2019, é aconsellable modificar nas bases reguladoras, a referencia a produtos de Galicia por unha referencia a produtos de proximidade dado que, segundo a Comisión, non resultaría aceptable a discriminación a outras comunidades autónomas e incluso a Estados membros limítrofes. Todo isto faise con vistas a evitar algunha eventual corrección financeira que puidera derivarse de misións comunitarias que puidesen realizarse nesta comunidade autónoma.
Para isto cómpre modificar a través da presente resolución o punto 6 do artigo 3 co fin de adaptalo ás recomendacións referidas.
A presente modificación non afecta ao prazo de presentación das solicitudes establecido no punto 1 do artigo 23 da resolución.
En consecuencia, de conformidade co previsto no artigo 30.1.3 do Estatuto de autonomía de Galicia, en aplicación da Lei 9/2007, do 13 de xuño, de subvencións de Galicia, así como no Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, e no uso das facultades previstas no artigo 2 da devandita Lei 7/1994,
Artigo único
A Resolución do 17 de xuño de 2022 pola que se regula o procedemento para a concesión das axudas para a subministración de froitas frescas, castañas e leite líquido de consumo ao alumnado de centros escolares e se convocan para o curso escolar 2022/23 (códigos de procedemento MR265B e MR265C) queda modificada como segue:
Primeiro. O punto 6 do artigo 3 da Resolución do 17 de xuño de 2022 queda redactado como segue:
«6. Optarase preferentemente pola distribución de produtos de proximidade que empreguen na súa obtención sistemas de produción sostibles e respectuosos co ambiente».
Disposición adicional única
A presente modificación non afecta ao prazo de presentación das solicitudes establecido no punto 1 do artigo 23 da resolución.
Disposición derradeira única
Esta resolución terá efectos o mesmo día da súa publicación no
Diario Oficial de Galicia
e será de aplicación para o curso escolar 2022/23.
Santiago de Compostela, 23 de setembro de 2022
RESOLUCIÓN do 23 de setembro de 2022 pola que se dá publicidade das axudas concedidas ao abeiro da Resolución do 10 de febreiro de 2022 pola que se establecen as bases reguladoras para a concesión, en réxime de concorrencia non competitiva, das axudas para actuacións de mellora paisaxística e de embelecemento de bens e recursos que se atopen no Camiño de Santiago, e se convocan para o ano 2022.
Axencia Turismo de Galicia — III. Outras disposicións — 06/10/2022

En cumprimento do disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 25 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas que se financiarán cun crédito total de 1.500.000,00 €, dos cales se asignan á categoría 1ª (entidades locais de Galicia) 750.000,00 € con cargo á aplicación orzamentaria 05.A2.761A.760.0, código de proxecto 2016 00002, e 750.000,00 € á categoría 2ª (persoas físicas ou xurídicas sen ánimo de lucro), con cargo á aplicación orzamentaria 05.A2.761A.781.0, código de proxecto 2015 00005, que figuran no anexo I e anexo II desta resolución, concedidas ao abeiro da Resolución do 10 de febreiro de 2022 pola que se establecen as bases reguladoras para a concesión, en réxime de concorrencia non competitiva, das axudas para actuacións de mellora paisaxística e de embelecemento de bens e recursos que se atopen no Camiño de Santiago, e se establece a súa convocatoria para o ano 2022.
Santiago de Compostela, 23 de setembro de 2022
ANEXO I (categoría 1ª)
ANEXO II (categoría 2ª)
RESOLUCIÓN do 29 de setembro de 2022 pola que se anuncia a convocatoria de axudas de acción social para o persoal laboral desta entidade para o exercicio de 2022.
Consello da Cultura Galega — III. Outras disposicións — 06/10/2022

A Comisión Executiva do Consello da Cultura Galega, na súa reunión do 12 de setembro de 2022, aprobou as bases reguladoras para a concesión das axudas ao seu persoal, encadradas dentro dos fondos de acción social para o exercicio 2022: axudas para a atención a persoas con discapacidade. Estas bases están expostas no taboleiro de anuncios e na intranet da institución e queda aberto o prazo de presentación de solicitudes a partir do día seguinte ao da publicación deste anuncio no
Diario Oficial de Galicia
durante quince días.
Santiago de Compostela, 29 de setembro de 2022
ORDE do 16 de setembro de 2022 pola que se establecen os domingos e festivos en que se autoriza a apertura de establecementos comerciais durante o ano 2023.
Vicepresidencia Primeira e Consellería de Economía, Industria e Innovación — III. Outras disposicións — 06/10/2022

A Lei 13/2006, do 27 de decembro, de horarios comerciais de Galicia (DOG do 28 de decembro), modificada pola Lei 1/2013, do 13 de febreiro (DOG do 14 de febreiro), determina no artigo 5 que os domingos e días festivos en que os establecementos comerciais poderán permanecer abertos ao público serán, como máximo, dez ao ano.
O artigo 6 do mesmo texto legal sinala que os domingos e festivos de apertura serán determinados para cada período anual mediante orde da consellería que posúa as competencias en materia de comercio, que se publicará no
Diario Oficial de Galicia
antes do 15 de outubro do ano anterior ao da súa aplicación, logo da consulta ás asociacións de consumidores máis representativas con implantación en toda a Comunidade, ao Consello Galego de Cámaras Oficiais de Comercio, Industria e Navegación de Galicia e ás demais organizacións empresariais e sindicais do sector comercial máis representativas de Galicia.
Con independencia do establecido na liña anterior e co obxectivo de protexer os intereses comerciais nos diferentes concellos, así que fosen publicadas no
Diario Oficial de Galicia
as datas a que fai referencia este artigo, calquera concello poderá solicitar da consellería competente en materia de comercio a modificación de dúas datas para o seu termo municipal. Esta solicitude deberá ser motivada e realizarse antes do 15 de novembro, e terá que presentarse acompañada dos informes emitidos pola cámara de comercio, industria e navegación da zona e polas organizacións empresariais e sindicais do sector comercial máis representativas. A consellería resolverá no prazo de quince días, contados desde a presentación da solicitude. De transcorrer o devandito prazo sen resolución expresa, considerarase estimada a petición. Con anterioridade ao 15 de decembro serán publicados no
Diario Oficial de Galicia
os cambios que se aprobasen.
A Vicepresidencia Primeira e Consellería de Economía, Industria e Innovación ten competencia en materia de comercio, de acordo co disposto no Decreto 116/2022, do 23 de xuño, polo que se establece a estrutura orgánica da Vicepresidencia Primeira e Consellería de Economía, Industria e Innovación (DOG do 4 de xullo).
En aplicación dos citados preceptos, logo de consulta efectuada aos axentes socioeconómicos determinados pola lei, e tendo en conta o interese xeral do comercio e dos consumidores, fíxanse os 10 domingos e festivos que, para os efectos do exercicio da actividade comercial, terán a condición de hábiles durante o ano 2023.
Polo tanto, en uso das facultades que teño conferidas,
Artigo único
Os domingos e festivos en que os establecementos comerciais poderán permanecer abertos ao público durante o ano 2023 son:
– 8 de xaneiro.
– 6 de abril.
– 25 de xuño.
– 26 de novembro.
– 3 de decembro.
– 8 de decembro.
– 10 de decembro.
– 17 de decembro.
– 24 de decembro.
– 31 de decembro.
Santiago de Compostela, 16 de setembro de 2022
RESOLUCIÓN do 16 de setembro de 2022, da Dirección Xeral de Formación para o Emprego e Orientación, pola que se dá publicidade das axudas concedidas ao abeiro da Orde do 7 de xullo de 2021 pola que se establecen as bases reguladoras para a concesión de subvencións para a posta en práctica de programas integrados de emprego de Galicia e se convocan para o ano 2021 (Diario Oficial de Galicia número 138, do 21 de xullo).
Consellería de Promoción do Emprego e Igualdade — III. Outras disposicións — 06/10/2022

A Lei 9/2007, do 13 de xuño, de subvencións de Galicia, dispón no seu artigo 15.1, relativo á publicidade das subvencións concedidas, que os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, programa e crédito orzamentario a que se imputen, o beneficiario, a contía concedida e a finalidade ou finalidades da subvención.
O artigo 10.10 da Orde desta consellería do 7 de xullo de 2021 (DOG núm. 138, do 21 de xullo) pola que se establecen as bases reguladoras para a concesión de subvencións para a posta en práctica de programas integrados de emprego de Galicia, e se convocan para o ano 2021 (código de procedemento TR332A), establece que as subvencións concedidas se publicarán, con expresión da entidade beneficiaria, contía e finalidade, no
Diario Oficial de Galicia,
de acordo co disposto na Lei 9/2007, do 13 de xuño, de subvencións de Galicia, e na Lei 1/2016, do 18 de xaneiro, de transparencia e bo goberno.
A convocatoria tiña como finalidade establecer as bases reguladoras e a convocatoria pública das axudas e subvencións do ano 2021 para o financiamento de programas de emprego dirixidos á mellora da ocupabilidade e á inserción laboral das persoas traballadoras en situación de desemprego mediante a posta en marcha de programas integrados de emprego con intermediación laboral, no ámbito da Comunidade Autónoma de Galicia e durante un período de 12 meses.
O financiamento das axudas previstas na orde de convocatoria efectuouse con cargo aos créditos das aplicacións 11.05.322A.460.3 e 11.05.322A.481.3 (código de proxecto 2014 00583). As aplicacións mencionadas están financiadas por fondos finalistas transferidos polo Servizo Público de Emprego Estatal.
En consecuencia,
Ordenar a publicación no
Diario Oficial de Galicia
das subvencións concedidas para a posta en práctica de programas integrados de emprego de Galicia para o ano 2021, ao abeiro da Orde do 7 de xullo de 2021 (DOG núm. 138, do 21 de xullo), segundo o anexo desta resolución.
Santiago de Compostela, 16 de setembro de 2022
ORDE do 15 de setembro de 2022 pola que se modifica a composición do Consello Social da Universidade de Vigo.
Consellería de Cultura, Educación, Formación Profesional e Universidades — II. Autoridades e persoal — 22/09/2022

Mediante Resolución do 14 de xuño de 2021 fíxose pública a composición dos consellos sociais das universidades do Sistema universitario de Galicia.
A Lei 6/2013, do 13 de xuño, do Sistema universitario de Galicia, establece que o Consello Social estará integrado por un máximo de trinta e unha persoas membros.
O artigo 77.2 da citada Lei 6/2013 establece que son membros natos do Consello Social o/a reitor/a da universidade, o/a secretario/a xeral e o/a xerente da universidade. Así mesmo, serán membros un profesor ou profesora, un o unha estudante e un ou unha representante do persoal de administración e servizos, elixidos e elixidas polo consello de goberno da universidade entre os seus membros na forma que determinen os seus estatutos.
A condición de persoa membro do Consello Social adquírese unha vez cumpridos os requisitos de designación, nomeamento e publicación no Diario Oficial de Galicia, e produce efectos a partir desa data.
Con data do 7 de setembro de 2022, o presidente do Consello Social da Universidade de Vigo, comunica á Consellería de Cultura, Educación, Formación Profesional e Universidades que o Consello de Goberno da Universidade de Vigo, reunido o 28 de xullo de 2022, designou como representante de profesores/as no Consello Social de Universidade de Vigo a Natalia Caparrini Marín, en substitución de José María Martín Moreno; como representante do persoal de administración e servizos no Consello Social de Universidade de Vigo a Carlos Mollinedo Lois, en substitución de Xoán Manuel Cebro Rodríguez, e como representante de estudantes no Consello Social da Universidade de Vigo a Manuel Diz Folgar, en substitución de Antonio Manuel Ramos Vázquez.
O artigo 77.4 da Lei 6/2013, do 13 de xuño, establece que os acordos de designación de membros do Consello Social seranlle comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo 1
Nomear como representante no Consello Social da Universidade de Vigo, en representación do profesorado, a Natalia Caparrini Marín, en substitución de José María Martín Moreno.
Artigo 2
Nomear como representante no Consello Social da Universidade de Vigo, en representación do persoal de administración e servizos, a Carlos Mollinedo Lois, en substitución de Xoán Manuel Cebro Rodríguez.
Artigo 3
Nomear como representante no Consello Social da Universidade de Vigo, en representación do estudantado, a Manuel Diz Folgar, en substitución de Antonio Manuel Ramos Vázquez.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 15 de setembro de 2022
CORRECCIÓN DE ERROS. Extracto da Orde do 14 de setembro de 2022 pola que se establecen as bases reguladoras das axudas para facilitar a obtención dos permisos de condución das clases B, C e D á mocidade galega, dirixidas ás persoas inscritas no Sistema nacional de garantía xuvenil no ámbito da Comunidade Autónoma de Galicia, cofinanciado polo Fondo Social Europeo, Programa operativo de emprego xuvenil 2014-2020, e se procede á súa convocatoria para o ano 2022 (código de procedemento BS321A).
Consellería de Política Social e Xuventude — III. Outras disposicións — 04/10/2022

Advertido erro no extracto da Orde do 14 de setembro de 2022 pola que se establecen as bases reguladoras das axudas para facilitar a obtención dos permisos de condución das clases B e C e D á mocidade galega, dirixidas ás persoas inscritas no Sistema nacional de garantía xuvenil no ámbito da Comunidade Autónoma de Galicia, cofinanciado polo Fondo Social Europeo, Programa operativo de emprego xuvenil 2014-2020, e se procede á súa convocatoria para o ano 2022 (código de procedemento BS321A), publicada no
Diario Oficial de Galicia
nº 185, do 28 de setembro, cómpre facer as oportunas correccións:
Na páxina 51625, na sinatura, onde di:
Debe dicir:
CORRECCIÓN DE ERROS. Extracto da Orde do 14 de setembro de 2022 pola que se establecen as bases reguladoras e se convocan subvencións, de carácter plurianual e en réxime de concorrencia competitiva, dirixidas a entidades de acción voluntaria e entidades locais de Galicia para a elaboración e execución de proxectos de voluntariado interxeracional no medio rural vinculados co proxecto piloto Talento interxeracional, no marco do Plan de recuperación, transformación e resiliencia, financiado pola Unión Europea-NextGenerationEU, para os anos 2022 e 2023 (código de procedemento BS508E).
Consellería de Política Social e Xuventude — III. Outras disposicións — 04/10/2022

Advertido erro no extracto da Orde do 14 de setembro de 2022 pola que se establecen as bases reguladoras e se convocan subvencións, de carácter plurianual e en réxime de concorrencia competitiva, dirixidas a entidades de acción voluntaria e entidades locais de Galicia para a elaboración e execución de proxectos de voluntariado interxeracional no medio rural vinculados co proxecto piloto Talento interxeracional no marco do Plan de recuperación, transformación e resiliencia, financiado pola Unión Europea-NextGenerationEU, para os anos 2022 e 2023 (código de procedemento BS508E), publicada no Diario Oficial de Galicia nº 184, do 27 de setembro de 2022, cómpre facer as oportunas correccións:
Na páxina 51377, na sinatura, onde di:
Debe dicir:
CORRECCIÓN DE ERROS. Orde do 14 de setembro de 2022 pola que se establecen as bases reguladoras das axudas para facilitar a obtención dos permisos de condución das clases B, C e D á mocidade galega, dirixidas ás persoas inscritas no Sistema nacional de garantía xuvenil no ámbito da Comunidade Autónoma de Galicia, cofinanciado polo Fondo Social Europeo, Programa operativo de emprego xuvenil 2014-2020, e se procede á súa convocatoria para o ano 2022 (código de procedemento BS321A).
Consellería de Política Social e Xuventude — III. Outras disposicións — 04/10/2022

Advertido erro na Orde do 14 de setembro de 2022 pola que se establecen as bases reguladoras das axudas para facilitar a obtención dos permisos de condución das clases B, C e D á mocidade galega, dirixidas ás persoas inscritas no Sistema nacional de garantía xuvenil no ámbito da Comunidade Autónoma de Galicia, cofinanciado polo Fondo Social Europeo, Programa operativo de emprego xuvenil 2014-2020, e se procede á súa convocatoria para o ano 2022 (código do procedemento BS321A), publicada no
Diario Oficial de Galicia
nº 185, do 28 de setembro, cómpre facer as oportunas correccións:
Na páxina 51613, na sinatura, onde di:
Debe dicir:
RESOLUCIÓN do 15 de setembro de 2022 pola que se modifica a Resolución do 30 de decembro de 2021 pola que se establecen as bases reguladoras para a concesión, en réxime de concorrencia competitiva, das axudas para a execución de proxectos dos grupos operativos da Asociación Europea para a Innovación (AEI), cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2022.
Axencia Galega da Calidade Alimentaria — III. Outras disposicións — 22/09/2022

O 27 de xaneiro de 2022, a Axencia Galega da Calidade Alimentaria publicou a Resolución do 30 de decembro de 2021 (DOG núm. 18, do 27 de xaneiro de 2022) pola que establecen as bases reguladoras para a concesión, en réxime de concorrencia competitiva, das axudas para a execución de proxectos dos grupos operativos da Asociación Europea da Innovación (AEI), cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2022.
No artigo 23 da convocatoria establécese que as entidades beneficiarias terán ata o 1 de outubro para presentar a documentación xustificativa da subvención nas anualidades 2022, 2023 e 2024. Tendo en conta que a resolución destas axudas non se produciu no prazo indicado no artigo 19 das bases reguladoras, motivada polo elevado número de solicitudes e o longo proceso de avaliación e resolución, co fin de facer viables os procesos de execución e xustificación dos investimentos, sen que con iso se cause prexuízo a terceiros, considérase necesario ampliar o prazo de xustificación da primeira anualidade.
En consecuencia, de conformidade co previsto no artigo 30.1.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia, de acordo co disposto na Lei 1/1983, do 22 de febreiro, de normas reguladoras da Xunta e da súa Presidencia,
Artigo 1. Ampliación do prazo de execución e xustificación
Amplíase ata o 11 de novembro de 2022 (incluído) o prazo para executar e xustificar estas axudas na primeira anualidade.
Disposición derradeira única. Entrada en vigor
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 15 de setembro de 2022
RESOLUCIÓN do 15 de setembro de 2022 pola que se modifica a Resolución do 30 de decembro de 2021 pola que se establecen as bases reguladoras para a concesión, en réxime de concorrencia competitiva, das axudas para o apoio de proxectos piloto para o desenvolvemento de novos produtos, prácticas, procesos e tecnoloxías no ámbito agroforestal, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2022.
Axencia Galega da Calidade Alimentaria — III. Outras disposicións — 22/09/2022

O 27 de xaneiro de 2022, a Axencia Galega da Calidade Alimentaria publicou a Resolución do 30 de decembro de 2021 (DOG núm. 18, do 27 de xaneiro de 2022) pola que establecen as bases reguladoras para a concesión, en réxime de concorrencia competitiva, das axudas para o apoio de proxectos piloto para o desenvolvemento de novos produtos, prácticas, procesos e tecnoloxías no ámbito agroforestal, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2022.
No artigo 22 da convocatoria establécese que as entidades beneficiarias terán ata o 1 de outubro para presentar a documentación xustificativa da subvención nas anualidades 2022, 2023 e 2024. Tendo en conta que a resolución destas axudas non se produciu no prazo indicado no artigo 18 das bases reguladoras, motivada polo elevado número de solicitudes e o longo proceso de avaliación e resolución, co fin de facer viables os procesos de execución e xustificación dos investimentos, sen que con iso se cause prexuízo a terceiros, considérase necesario ampliar o prazo de xustificación da primeira anualidade.
En consecuencia, de conformidade co previsto no artigo 30.1.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia, de acordo co disposto na Lei 1/1983, do 22 de febreiro, de normas reguladoras da Xunta e da súa Presidencia,
Artigo 1. Ampliación do prazo de execución e xustificación
Amplíase ata o 11 de novembro de 2022 (incluído) o prazo para executar e xustificar estas axudas na primeira anualidade.
Disposición derradeira única. Entrada en vigor
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 15 de setembro de 2022
RESOLUCIÓN do 14 de setembro de 2022 pola que se dá publicidade dos convenios de colaboración subscritos no segundo cuadrimestre do ano 2022.
Axencia Galega de Infraestruturas — III. Outras disposicións — 22/09/2022

Consonte o establecido no artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
número 30, do 15 de febreiro), publícase no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único.
Dar publicidade dos convenios subscritos pola Axencia Galega de Infraestruturas (AXI) no segundo cuadrimestre do ano 2022, que se incorpora como anexo a esta resolución.
Santiago de Compostela, 14 de setembro de 2022
CORRECCIÓN DE ERROS. Orde do 4 de agosto de 2022 pola que se realiza a segunda convocatoria do ano 2022 para a concesión de indemnizacións polo sacrificio obrigatorio de animais en execución de programas e actuacións oficiais de vixilancia, loita, control e erradicación das súas enfermidades (código de procedemento MR553C).
Consellería do Medio Rural — III. Outras disposicións — 22/09/2022

Advertido un erro na dita orde, publicada no Diario Oficial de Galicia núm. 157, do 19 de agosto de 2022, cómpre facer a seguinte corrección:
Na páxina 44512, no artigo 2 (Bases reguladoras), onde di:
«As bases reguladoras desta convocatoria son as que se recollen na Orde do 23 de decembro de 2021 pola que se establecen as bases reguladoras para a concesión de indemnizacións polo sacrificio obrigatorio de animais en execución de programas e actuacións oficiais de vixilancia, loita, control e erradicación das súas enfermidades, e se convocan para o ano 2022 (DOG núm. 10, do 17.1.2022), e na Orde do 4 de agosto de 2022 pola que se procede á segunda convocatoria do ano 2022 para a concesión de indemnizacións polo sacrificio obrigatorio de animais en execución de programas e actuacións oficiais de vixilancia, loita, control e erradicación das súas enfermidades (código de procedemento MR553C)».
Debe dicir:
«As bases reguladoras desta convocatoria son as que se recollen na Orde do 23 de decembro de 2021 pola que se establecen as bases reguladoras para a concesión de indemnizacións polo sacrificio obrigatorio de animais en execución de programas e actuacións oficiais de vixilancia, loita, control e erradicación das súas enfermidades, e se convocan para o ano 2022 (DOG núm. 10, do 17.1.2022)».
CORRECCIÓN DE ERROS. Resolución do 4 de agosto de 2022 pola que se establecen as bases reguladoras para a concesión, en réxime de concorrencia competitiva, das axudas á dotación de equipamentos e activos que fomenten a innovación e a competitividade da industria cultural e creativa galega ao abeiro do programa Hub da industria creativa galega, financiadas ao 100 % polo Fondo Europeo de Desenvolvemento Rexional (Feder) dentro do eixe REACT-UE do programa operativo Feder Galicia 2014-2020, como parte da resposta da Unión Europea á pandemia da COVID-19, e se procede á súa convocatoria para o ano 2022 (código de procedemento CT207N).
Axencia Galega das Industrias Culturais — III. Outras disposicións — 22/09/2022

Advertidos erros na citada resolución, publicada no Diario Oficial de Galicia número 161, do xoves 25 de agosto de 2022, procede facer as oportunas correccións:
Na páxina 45795, no artigo 24, punto 3.4º, segundo parágrafo, onde di: «A data dos xustificantes de gasto e do pagamento debe ser posterior á data de solicitude de axuda e terá como límite para a súa validez e admisión o último día do prazo de xustificación previsto nas bases reguladoras», debe dicir: «A data dos xustificantes de gasto e do pagamento debe ser posterior á data de solicitude de axuda e terá como límite para a súa validez e admisión o último día do prazo de xustificación previsto nas bases reguladoras. Os gastos realizados desde a data límite de xustificación da primeira anualidade da subvención e o 31 de decembro de 2022 poderán incluírse na xustificación da segunda anualidade».
Na páxina 45802, no artigo 30, punto 2.9, onde di: «Regulamento (UE) núm. 651/2014 da Comisión, do 17 de xuño de 2014, polo que se declaran determinadas categorías de axudas compatibles co mercado interior en aplicación dos artigos 107 e 108 do Tratado e se regulan os réximes de axuda concibidos para apoiar a elaboración de guións e o desenvolvemento, a produción, a distribución e a promoción de obras audiovisuais», debe dicir: «As axudas deberán cumprir as condicións de exención e os límites do artigo 3 do Regulamento (UE) nº 1407/2013, relativo á aplicación dos artigos 107 e 108 do Tratado de funcionamento da Unión Europea ás axudas de minimis. O importe total das axudas de minimis concedidas por un Estado membro a unha única empresa non excederá os 200.000 euros durante calquera período de tres exercicios fiscais. Nos anexos da presente resolución deberase formalizar a declaración das axudas percibidas polas persoas solicitantes.
Para o cómputo dos límites deste réxime de axudas terase en conta o concepto de “única empresa” establecido no artigo 2 do Regulamento (UE) núm. 1407/2013 da Comisión, do 18 de decembro».
RESOLUCIÓN do 14 de setembro de 2022 pola que se dá publicidade dos convenios subscritos no segundo cuadrimestre do ano 2022.
Instituto de Estudos do Territorio — III. Outras disposicións — 22/09/2022

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de remitir para a súa publicación no
Diario Oficial de Galicia
unha relación dos convenios subscritos referida ao cuadrimestre anterior.
En consecuencia, e para dar cumprimento a esta obriga,
Artigo único.
Dar publicidade á relación dos convenios subscritos polo Instituto de Estudos do Territorio no segundo cuadrimestre do ano 2022, que se incorpora como anexo a esta resolución.
Santiago de Compostela, 14 de setembro de 2022
CORRECCIÓN DE ERROS. Decreto 142/2022, do 27 de xullo, polo que se aproba o cambio de titularidade, a prol do Concello de Monforte de Lemos, da franxa de dominio público viario (DPV) na marxe esquerda da LU-664, puntos quilométricos 0+890 e 1+150, agás calzada, beiravía e berma.
Consellería de Infraestruturas e Mobilidade — III. Outras disposicións — 22/09/2022

Advertido un erro no citado decreto, publicado no
Diario Oficial de Galicia
número 151, do martes 9 de agosto de 2022, cómpre facer a seguinte corrección:
Na páxina 43101, na táboa, onde di: «260», debe dicir: «2.197».
EXTRACTO da Orde do 12 de setembro de 2022 pola que se establecen as bases reguladoras e se realiza a convocatoria das bolsas destinadas ao alumnado das universidades do Sistema universitario de Galicia que participa en programas de mobilidade con países extracomunitarios no curso 2022/23 (código de procedemento ED441B).
Consellería de Cultura, Educación, Formación Profesional e Universidades — III. Outras disposicións — 22/09/2022

BDNS (Identif): 648358.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
O alumnado das universidades do Sistema universitario de Galicia que participe no curso 2022/23 en programas de intercambio con países extracomunitarios, agás o programa Erasmus+.
Segundo.
Obxecto
Convocar, en réxime de concorrencia competitiva, 140 bolsas destinadas ao alumnado do Sistema universitario de Galicia que participe no curso 2022/23 en programas de intercambio con países extracomunitarios, agás o programa Erasmus+, relacionados cos estudos que está a cursar.
Terceiro.
Bases reguladoras
Publícanse conxuntamente coa convocatoria.
Cuarto.
Orzamento e contía das bolsas
O importe global previsto na orde é de 238.000 €.
Cada bolsa terá unha dotación máxima de 1.700 €.
Quinto.
Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación da convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación.
Santiago de Compostela, 12 de setembro de 2022
RESOLUCIÓN do 23 de setembro de 2022 pola que se publica o Acordo do Consello da Xunta de Galicia, do 22 de setembro de 2022, polo que se aproba a modificación da relación de postos de traballo do organismo autónomo Instituto Galego de Estatística.
Consellería de Facenda e Administración Pública — III. Outras disposicións — 04/10/2022

A aprobación da modificación da relación de postos de traballo do organismo autónomo Instituto Galego de Estatística xustifícase polas razóns indicadas no punto primeiro do Acordo.
En consecuencia, por proposta do organismo autónomo Instituto Galego de Estatística e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 22 de setembro de 2022, adoptou o seguinte
Primeiro. Aprobar a modificación da relación de postos de traballo do Organismo Autónomo Instituto Galego de Estatística nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 22 de setembro de 2022, relativo á aprobación da modificación da relación de postos de traballo do organismo autónomo Instituto Galego de Estatística, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 23 de setembro de 2022
ORDE do 26 de setembro de 2022 pola que se fai público o incremento do crédito previsto na Orde do 29 de marzo de 2022 pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral para fins de carácter sociosanitario no ámbito dos trastornos mentais (código de procedemento SA500A).
Consellería de Sanidade — III. Outras disposicións — 04/10/2022

O 11 de abril de 2022 publicouse no Diario Oficial de Galicia a Orde do 29 de marzo de 2022 pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral para fins de carácter sociosanitario no ámbito dos trastornos mentais (código de procedemento SA500A).
No seu artigo 3.2, de acordo co previsto no artigo 30.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, establécese que excepcionalmente se poderá ampliar a contía máxima dos créditos dispoñibles cando o aumento veña derivado dunha xeración, ampliación ou incorporación de crédito; cando existan remanentes doutras convocatorias financiadas con cargo ao mesmo crédito ou a créditos incluídos no mesmo programa ou en programas do mesmo servizo.
O incremento do crédito queda condicionado á declaración de dispoñibilidade como consecuencia das circunstancias sinaladas e, se é o caso, logo da aprobación da modificación orzamentaria que proceda.
A ampliación do crédito publicarase nos mesmos medios que a convocatoria sen que implique a apertura dun novo prazo para presentar novas solicitudes nin o inicio de novo cómputo de prazo para resolver.
Nos orzamentos do ano 2022 existen remanentes de crédito por valor de cento vinte e un mil cento noventa e tres euros con seis céntimos (121.193,06 €).
Por este motivo, e co obxecto de repartir entre as entidades de iniciativa social que concorran á convocatoria de axudas a totalidade destes fondos, tramítase esta orde, pola que se incrementa o crédito dispoñible na Orde do 29 de marzo de 2022 na contía de cento vinte e un mil cento noventa e tres euros con seis céntimos (121.193,06 €).
Por todo o exposto e no uso das facultades que me foron conferidas,
Artigo único. Incremento dos créditos
Increméntase o crédito destinado ao financiamento das axudas previstas na Orde do 29 de marzo de 2022 pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral para fins de carácter sociosanitario no ámbito dos trastornos mentais (código de procedemento SA500A) en cento vinte e un mil cento noventa e tres euros con seis céntimos (121.193,06 €), consignados na aplicación orzamentaria 50.01.413A.781.30, código de proxecto 2018 00005.
A publicación desta orde non supón a apertura dun novo prazo de presentación de solicitudes nin o inicio de novo cómputo de prazo para resolver.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 26 de setembro de 2022
RESOLUCIÓN do 21 de setembro de 2022 pola que se dá publicidade das axudas concedidas ao abeiro da Orde do 22 de abril de 2022 pola que se establecen as bases reguladoras para a concesión, en réxime de concorrencia competitiva, das axudas para o libro galego, dirixidas á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, e se procede á súa convocatoria para o ano 2022 (código de procedemento CT221C) (Diario Oficial de Galicia número 89, do 9 de maio).
Consellería de Cultura, Educación, Formación Profesional e Universidades — III. Outras disposicións — 04/10/2022

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no
Diario Oficial de Galicia
das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención. Así mesmo, segundo o artigo 15 da orde de convocatoria, a resolución definitiva publicarase no
Diario Oficial de Galicia
e na páxina web http://www.cultura.gal. Esta publicación substituirá a notificación persoal e producirá os mesmos efectos.
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 10.40.432A.770.0 do procedemento CT221C de subvencións para o libro galego, no que se refire á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas.
Santiago de Compostela, 21 de setembro de 2022
CORRECCIÓN DE ERROS. Orde do 14 de setembro de 2022 pola que se establecen as bases reguladoras e se convocan subvencións, de carácter plurianual e en réxime de concorrencia competitiva, dirixidas a entidades de acción voluntaria e entidades locais de Galicia para a elaboración e execución de proxectos de voluntariado interxeracional no medio rural vinculados co proxecto piloto Talento interxeracional, no marco do Plan de recuperación, transformación e resiliencia, financiado pola Unión Europea-NextGenerationEU, para os anos 2022 e 2023 (código de procedemento BS508E).
Consellería de Política Social e Xuventude — III. Outras disposicións — 04/10/2022

Advertido erro na Orde do 14 de setembro de 2022 pola que se establecen as bases reguladoras e se convocan subvencións de carácter plurianual e en réxime de concorrencia competitiva, dirixidas a entidades de acción voluntaria e entidades locais de Galicia para a elaboración e execución de proxectos de voluntariado interxeracional no medio rural vinculadas co proxecto piloto Talento interxeracional, no marco do Plan de recuperación, transformación e resiliencia, financiado pola Unión Europea-NextGenerationEU, para os anos 2022 e 2023 (código de procedemento BS508E), publicada no
Diario Oficial de Galicia
nº 184, do 27 de setembro, cómpre facer as oportunas correccións:
Na páxina 51320, na letra h) do número 2 do artigo 2. Réxime xurídico, onde di: «Lei 40/2015, do 1 de outubro, de réxime xurídico das administracións públicas.», debe dicir: «Lei 40/2015, do 1 de outubro, de réxime xurídico do sector público».
Na páxina 51335, na derradeira fila da táboa de puntuación que figura no ordinal 1º.2, da letra a) no número 1 do artigo 16. Criterios de valoración, onde di: «Tres concellos e catro obxectivos», debe dicir: «Catro concellos e tres obxectivos».
Na páxina 51356, na sinatura, onde di:
Debe dicir:
ORDE do 16 de setembro de 2022 pola que se amplía o prazo de xustificación das subvencións convocadas ao abeiro da Orde do 22 de abril de 2022 pola que se establecen as bases reguladoras para a concesión, en réxime de concorrencia competitiva, de subvencións para a transformación dixital e modernización do sector comercial e artesanal e se procede á súa convocatoria para o ano 2022 (código de procedemento CO300C).
Vicepresidencia Primeira e Consellería de Economía, Industria e Innovación — III. Outras disposicións — 27/09/2022

Mediante a Orde do 22 de abril de 2022 (DOG núm. 98, do 23 de maio) establécense as bases reguladoras para a concesión, en réxime de concorrencia competitiva, de subvencións para a transformación dixital e modernización do sector comercial e artesanal e realízase a súa convocatoria para o ano 2022 (código de procedemento CO300C).
O parágrafo segundo do artigo 1.3 das bases reguladoras establece que se considerarán subvencionables as actuacións previstas no artigo 4, sempre que estas sexan realizadas e efectivamente pagadas desde o 1 de decembro de 2021 ata a data límite de xustificación establecida no artigo 20.
Pola súa banda, o artigo 20.1 das bases reguladoras dispón que o pagamento da subvención quedará condicionado á presentación, na forma sinalada no artigo 3 da convocatoria e ata o 14 de outubro de 2022, dunha copia da documentación indicada do propio artigo 20.1.
Tendo en conta o longo proceso de avaliación, co fin de optimizar os procesos de xestión e dado que non se causa prexuízo a terceiros, procede modificar o artigo 20.1 das bases reguladoras, ampliando o prazo de xustificación ata unha data que permita unha mellor xustificación da subvención por parte das persoas beneficiarias.
A teor do exposto, en virtude das competencias que ten atribuídas a Vicepresidencia Primeira e Consellería de Economía, Industria e Innovación en materia de comercio interior, e no exercicio das atribucións que me foron conferidas,
Artigo único. Modificación do artigo 20.1 do anexo I da Orde do 22 de abril de 2022 pola que se establecen as bases reguladoras para a concesión, en réxime de concorrencia competitiva, de subvencións para a transformación dixital e modernización do sector comercial e artesanal e se procede á súa convocatoria para o ano 2022 (código de procedemento CO300C)
O primeiro parágrafo do artigo 20.1 do anexo I da referida orde queda redactado nos seguintes termos:
«O pagamento da subvención quedará condicionado á presentación, na forma sinalada no artigo 3 da convocatoria e ata o 11 de novembro de 2022, dunha copia da seguinte documentación:».
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 16 de setembro de 2022